Pamamahala ng mga kagubatang hayop - Mga possum Ang mga possum ay protektado sa ilalim ng Batas sa Kagubatang Hayop 1975. Bagama't ipinagbabawal ang paglipat sa ibang lugar ng mga problemang possum, may iba pang mga makukuhang opsiyon sa pamamahala . Para sa maraming mga taga-Victoria, ang pagbahagi ng inyong pag-aari sa mga possum ay isang katotohanan ng buhay. Ang mga puno at hardin sa paligid ng ating bahay ay nagbibigay ng isang nabagong kagubatan na katulad sa kanilang likas na tirahan. Ang possum sa inyong bubong o kumakain ng iyong bulaklak ay tunay na nakakayamot, ngunit ang mga tao at ang mga possum ay maaaring magkasamang mamuhay nang matagumpay. Basahin, o i-download ang papel-kaalamang ito, upang malaman kung paano pamamahalaan ang mga Common Brushtail Possum sa inyong bubong o hardin. Huwag pakainin ang mga possum. Ang pagkain ng tao ay maaaring mapanganib sa mga possum at maaaring maging sanhi ng malubhang maling balanse sa karaniwang kinakain . Kumakain ang mga possum ng mga dahon, bulaklak at bunga ng maraming iba't ibang katutubo at pambihirang mga puno at palumpong. Ang Common Brushtail Possum ay maaari ring kumain ng mga damo, fungi, itlog ng ibon at mga maliliit na ibon. Common Brushtail Possum Ang Common Brushtail Possum (Trichosurus vulpecula) ay halos kasing laki ng pusa. Ito ay may malaking matutulis na tainga, kulay-abong balahibo at mabalahibong itim na buntot. Ang mga Brushtail Possum ay may isang sanggol na isinisilang sa tag-lagas o tagsibol. Ang sanggol ay gumugugol ng mga anim na buwan sa bulsa, isa o dalawang buwan na nakasakay sa likod ng kanyang ina hanggang sa ito ay hindi na sumususo at iiwan na ang supot ng ina sa ika-7 - 16 na buwan nito. Common Ringtail Possum Ang Common Ringtail Possum (Pseudocheirus peregrinus) ay mas maliit kaysa sa Brushtail, mga kalahati ng sukat ng isang pusa. Ang mga Ringtail possum ay may bilog na tainga, kulay abong likod na may gilid na kulay-kalawang at isang kulut na buntot na may puting dulo. Ang mga ito ay may isa hanggang tatlong anak, karamihan kambal, na isinisilang sa panahon ng taglagas o taglamig. Ang mga Ringtail Possum ay karaniwang gumagawa ng pugad mula sa mga sanga at dahon, na tinatawag na drey, ilang metro mula sa ibabaw ng lupa. Bihira silang pumasok sa mga bubong ng bahay. Mga Possum na nabubuhay sa loob ng mga gusali Ang mga possum ay protektado sa ilalim ng Batas sa mga Kagubatang Nilalang 1975. Ang mga possum ay hindi dapat saktan sa anumang paraan o itago nang walang pahintulot mula sa DELWP. Managing wildlife - Possums _Tagalog_140518_version_FTP upload
Pamamahala ng mga kagubatang hayop - Mga possum Labag sa batas ang manligalig o makialam sa mga possum. Gayunman, ang mga Common Brushtail Possum na namamahay sa loob ng mga gusali, mga liwasan at hardin ng hardin ng munisipyo ay kinokontrol. Ang pagbitag sa mga Common Brushtail Possum na nakatira sa mga gusali ay pinapayagan para sa layunin na palabasin sila sa mismong propyedad o pagdadala sa kanila sa isang rehistradong beterinaryo ng hayop para sa pagpatay dahil sa awa (euthanasia). Ang mga Common Ringtail Possum ay karaniwang hindi namamahay sa mga gusali o dahilan ng pagkasira sa mga liwasan ng munisipyo. Labag sa batas ang humuli ng Ringtail Possum nang walang permiso. Isang kautusan ng Gobernador-sa-Council ang ipinalabas upang pahintulutan ang paghuli sa mga Common Brushtail Possum na namamahay sa mga gusali para sa layunin na palabasin sila sa mismong propyedad o pagdadala sa kanila sa isang rehistradong beterinaryo sa pagpatay dahil sa awa (euthanasia) . Nagpapahintulot din ito sa pamamahala ng possum sa liwasan ng munisipyo. Pagbitag sa mga Common Brushtail Possum Ang pagbitag ay isang lubos na nakababahalang karanasan para sa mga possum. Ang sumusunod na mga kondisyon, limitasyon at paghihigpit ay para sa pagbitag ng mga Brushtail Possum na namamahay sa loob ng mga gusali: Sino ang maaaring bumitag sa mga Common Brushtail Possum? Mga may-ari ng bahay o nakatira doon at mga miyembro ng kanilang pamilya Tagapamahala ng gusali o kanilang mga kawani Mga Lisensyadong Wildlife Controller ng DELWP Mga rekesitos ng bitag Ang patibong na hawla ay kailangang dinisenyo upang maiwasan ang pinsala Ang mainam na pagkakayari ay isang kahon na lambat na alambre (wire mesh) na ang lambat (mesh) ay wala pang 19 millimetro parisukat. Kung isang bitag na may mas malaking lambat (mesh) ang ginamit, maaaring mapinsala ang ilong ng mga possum dahil sa pagtulak nito sa pagitan ng lambat (mesh). Ang mga patibong ay dapat ilagay sa isang matatag at pantay na lugar na protektado mula sa mga aso, pusa, hangin, ulan at direktang araw sa lahat ng oras Ang mga patibong ng possum ay maaaring hiramin o upahan mula sa ilang mga lokal na council Ang mga kondisyon ng pagbitag Lahat ng mga patibong ay maaaring sipatin nang hindi hihigit sa dalawang oras sa paglubog ng araw Ang nabitag na mga possum ay dapat manatili sa bitag na nasa tahimik na lugar, na may tabing na tela o supot Ang patibong ng possum ay may hindi hihigit sa 19mm na laki ang butas ng lambat (mesh). Dapat ay 260mm ang taas, 540mm ang haba at 260mm ang lapad sa pinakamaliit na may pabalisungsong (spiral) na hawakan ng pain, hindi isang kawit .
Pamamahala ng mga kagubatang hayop - Mga possum Pagpapakawala sa nabitag na mga possum Ang mga nabitag na possum ay dapat pakawalan sa propyedad kung saan sila nahuli, na hindi hihigit sa 50 metro mula sa lugar kung saan nahuli sa paglubog ng araw sa araw din ng pagkakahuli . Ipinagbabawal ang paglipat sa ibang lugar ng mga Brushtail Possum Kung hindi makatuwirang pakawalan ang mga possum sa iyong propyedad, ang mga possum ay dapat lipulin nang makatao sa tulong ng isang rehistradong beterinaryo, sa sariling gastos ng nanghuli, sa loob ng 24 oras ng pagkakahuli Ang pagpapakawala sa mga possum sa araw ay nagdaragdag sa kanilang stress at maglalagay sa kanila sa panganib na maatake at masugatan Wala nang iba pang legal na solusyon sa problema na mga possum. Ang paglabag sa alinman sa mga regulasyong ito ay may parusa na hanggang sa $7,773. Paglilipat ng mga possum Ang paglilipat ng mga possums ay labag sa batas at hindi makatao. Ipinakita ng isang pag-aaral sa Deakin University na ang paglilipat ay masama sa mga possum. Ang kapalaran ng mga nilipat na mga possum Ipinakita ng pag-aaral ng Deakin University sa Melbourne (Pietsch 1994) na ang karamihan sa mga inilipat na mga common brushtail possum ay namamatay sa nakababahalang sitwasyon matapos pakawalan. Bilang bahagi ng pag-aaral, ang mga residenteng possum na minungkahing pakawalan sa piniling lugar ay inobserbahan sa 13 linggo. Sa panahong ito, walang bangkay ng possum, bahagyang labi o mga balahibo ang natagpuan. Matapos ang pakawalan ang nalipat na mga urban possum sa lugar na iyon, ang mananaliksik ay nagtala ng maraming tagpi ng balahibo ng possum at mga labi ng walong possum na malamang napatay ng mga soro (fox). Isa pang 12 na possum na nilagyan ng kuwelyong radyo (radio collar) ang pinakawalan, ngunit dalawa na lang ang nabuhay pagkatapos ng 10 linggo. Sa loob ng unang linggo: apat ang napatay ng mandaragit, marahil mga soro dalawa ang namatay sanhi ng stress isa ay nabundol ng kotse dalawa sa mga may kuwelyong possum ang hindi na natagpuan dahil ang kanilang mga radyo ay naputol sa ere nang wala sa panahon. Problema sa paglipat Samantalang sa normal na mga pagkakataon, ang mga Brushtail Possum ay bihirang matulog sa lupa, ipinakita ng pag-aaral na ang mga inilipat na mga possum ay namalagi nang mas matagal sa lupa kaysa sa mga residenteng possum, at 68% ng kanilang lungga ay sa lupa o sa ilalim ng lupa sa unang linggo matapos pakawalan. Taliwas sa karaniwang palagay, walang katibayan ng pag-aakma sa pamamahay (homing tendency) sa mga pinakawalang hayop. Ang pagkakalat (dispersal) ay sa iba't-ibang mga direksyon. Ang katulad na mga pag-aaral sa mga Common Ringtail Possum sa Victoria at NSW ay may kaparehong resulta sa Deakin.
Pamamahala ng mga kagubatang hayop - Mga possum Malinaw na ang paglilipat sa ibang lugar ay hindi makataong paraan ng pamamahala sa mga possum. Governor-in-Council Order 2003 Dahil sa mga natuklasan ng pag-aaral ng Deakin University, nagbalangkas ang dating Department of Environment and Primary Industries (DEPI) ng Governor-in-Council Order na nagbabawal sa paglipat ng mga possum. Ang Governor-in-Council Order ay ginawa noong 8 Hulyo 2003 at inilathala sa Government Gazette G28, pahina 1766 - 67 noong 10 Hulyo 2003. Ang kautusang ito ay nagpapahintulot sa pagbitag ng mga Common Brushtail Possum na namamahay sa mga gusali para sa layunin na palabasin sila sa mismong propyedad o pagdadala sa kanila sa isang rehistradong beterinaryo para sa pagpatay dahil sa awa (euthanasia). Ang paglilipat ng mga possum sa ibang lugar ay ipinagbabawal, dahil ipinakita sa pananaliksik na hindi sila makaakma sa bago at di-pamilyar na mga kapaligiran at karaniwang namamatay sa loob ng ilang araw matapos pakawalan. Ang kautusan ay nagpapahintulot din sa pagbitag ng mga Common Brushtail Possum na pamumuhay sa mga liwasan at mga hardin ng munisipyo, bilang bahagi ng plano sa pamamahala ng possum na kinabibilangan ng mga di-nakamamatay na mga panukala, at sa pamamagitan lamang ng mga mayhawak ng type 1 na lisensya ng commecial wildlife (wildlife controller) na inendorso sa pagkuha ng mga possum. Sanggunian Pietsch, R.S. 1994. 'The fate of urban common brushtail possums translocated to sclerophyll forest', Serena, M. (ed.) Reintroduction biology of Australian and New Zealand fauna. Surrey Beatty & Sons, Chipping Norton. Alternatibong opsyon upang pamahalaan ang mga possum Mga possum sa mga bubong Upang epektibong pigilang makapunta ang mga possum sa inyong bubong, abangan ang mga possum pagsapit ng dilim at hadlangan ang kanilang pasukan (access point). Depende sa mga pasukang gamit ng mga possum, kasama ang ilang mga maaaring solusyon ang: Paggawa ng isang one-way na takip na yari sa metal o perspex na may bisagra sa itaas. Ikabit ang bisagra ng takip upang payagan ang mga possum na lumabas pero hindi makapasok. Takpan ang palibot ng takip ng metal upang maiwasan ang pagkapit ng mga kuko ng possum. Pungusan lahat ng mga sangay na papunta sa bubong. Mag-iwan ng isang puwang na hindi bababa sa 1.5 metro sa paligid ng bubong. Bumuo ng isang 30 centimetre kumakawag-kawag na bakod (floppy fence) sa tuktok ng iyong kasalukuyang bakod na yari sa kahoy o metal na mga poste . Maglagay ang mga kuwelyo (collar) sa paligid ng mga katawan ng puno na nagbibigay ng access sa bubong. Gumamit ng 60 sentimetrong lawak na sheet metal o perspex at iakma ang 60 sentimetro sa itaas ng lupa. Makipag-ugnayan sa inyong kumpanya ng kuryente o telekomunikasyon para mapayuhan sa paghahadlang sa mga possum sa mga kable ng transmisyon.
Pamamahala ng mga kagubatang hayop - Mga possum Mga possum sa hardin Kung ang mga possum ay naninirahan sa mga halamang pampalamuti o prutas sa iyong hardin, maaari mong: Bumuo ng kumakawag-kawag na bakod (floppy fence) sa paligid ng hardin. Gamitin ang 80 centimetre na lapad, sobrang galbanisadong pangmanukang kawad (chicken wire), ibaon ang ilalim nito nang 20 sentimetro sa lupa at suportahan ang natitira ng nakatayong haba ng nababaluktot, napakadaling maunat na alambreng pambakod . Baluktutin ang alambre upang ikurba ang bandang itaas na bahagi nang palabas. Kapag ang possum ay nagtangkang umakyat sa bakod, liliyad ito at pagkatapos ay uuga pabalik. Gamitin ang mga kuwelyo upang protektahan ang mga punong-kahoy. Isang opsyon din ang mga repellent, ngunit ipinapakita ng mga test na wala ni isa sa 15 karaniwang mga compound ng repellent ang mabisang nakakapigil sa mga possum sa pagsira sa mga punong pampalamuti o bunga. May ilang mga komersyal na possum repellent ang makukuha: Basahin ang papel-kaalaman sa mga possum repellent. Mga pugad na kahon (nest boxes) ng mga possum Ang mga pugad na kahon ay maaaring ikabit sa mga hardin bilang alternatibong lungga para sa mga possum. Ang mga possum ay maka-teritoryo kaya kung may isa nang namahay sa pugad na kahon , malamang na pipigilan nito ang iba na mamahay sa iyong bubong at hardin. Ang mga pugad na kahon ay mabibili na o madaling gawin mula sa magaspang na tabla o kahoy. Ang mga pugad na kahon ay dapat 19 - 25 millimetro ang kapal upang magbigay ng insulasyon. Ikabit ang kahon nang matatag sa patayong posisyon nang hindi kukulangin sa tatlong metro ang taas mula sa lupa. Huwag gumamit ng na-treat na kahoy, nakakalason na pintura, chipboard o mabahong glue. Tiyakin na walang matatalim na gilid o nakalawit na pako at turnilyo. Regular na sipatin ang mga pugad na kahon at alisin ang anumang mga materyal sa pamumugad na iniwan ng mga dayong ibon tulad ng mga myna, maya o starling. Kung kailangan mo ng tulong, kontakin lamang ang Serbisyo ng Pagsasalinwika at Pag- iinterprete (TIS) para sa tulong sa pagsasalin at pagpapaliwanag sa wika. Kontakin ang TIS National sa 131 450 (sa Australya) o bisitahin ang